কোনো একটি নির্দিষ্ট বিষয়ের গুরুত্ব ও তাৎপর্য বিবেচনা করেই বিশেষ কোনো দিবসের উৎপত্তি ঘটে, যা প্রতি বছর নির্দিষ্ট প্রতিপাদ্যের মাধ্যমে জাতীয় কিংবা আন্তর্জাতিকভাবে পালন করা হয়। শিক্ষাক্ষেত্রে ডিপ্লোমাকে গুরুত্ব দিয়ে ২৫ নভেম্বর পালন করা হয় বিশ্ব ডিপ্লোমা শিক্ষা দিবস। বিমসটেকের সাতটি দেশে আঞ্চলিক ডিপ্লোমা শিক্ষা বোর্ড প্রতিষ্ঠা করা হলে ২০৩০ সালের মধ্যে প্রতিটি উপজেলায় কমপক্ষে ১০টি সরকারি-বেসরকারিভাবে কৃষি, ভেটেরিনারি, লেদার, পলিটেকনিক, টেক্সটাইল, মেডিক্যাল টেকনোলজি, নার্সিং, ইনস্টিটিউট অব প্রাইমারি টিচার্স, মেডিক্যাল ও ডেন্টাল অ্যাসিস্ট্যান্ট স্কুল প্রতিষ্ঠার পথ সুগম হতে পারে। গ্রামের ছেলেমেয়েরা তখন নিজ বাড়িতে থেকেই এসব প্রতিষ্ঠানে ডিপ্লোমা শিক্ষার সুযোগ পাবে।